Cyclopes

CyclopesCyclōpes, gen. -um, acc. -as (aliquando -ēs). Sing. Cyclōps, acc. -a (aliquando -em).  s.v. "Cyclopes". (Graece ,Sing. Κύκλωψ.  a κύκλος, "circulus", et ὥψ, "oculus") in mythologia Graeca sunt gigantes primordiales quibus unus solus oculus est in fronte. Hesiodus eos Gaea (Tellure) natos faciebat et violentos mores eis dabatTheogonia 139-46.. Ob ingentes lapides quibus constabant moenia Tirynthis et Mycenarum a Mycenaeis aedificata Cyclopum opus a Graecis posterioribus dicebanturPausanias II.16.5 et II.25.8. Euripides, Electra 1158; Iphigenia Aulidensis 153 et 265 et 1501. Seneca, Thyestes 407-8ː  ...Cyclopum sacras / turres, labore maius humano decus,... . Apud nonnullos auctores fulminis Iovis Vulcano duce artifices esse dicunturEuripides, Alcestis versus 5-6 et intra montem Aetnam collocanturSeneca, Thyestes 581-2ː et ferus Cyclops ... / rupe feruentis residens in Aetnae. Quocirca postquam Zeus Aesculapium fulminavit, Apollo morte filii iratus eos occiditApollodori bibliotheca III.10.4. Hyginus, Fabulae 49.. Agrestes creaturae et anthropophagae tamen plerumque habebantur, societatem inter se aspernantes, ut e nono Odysseae carmine et dramate satyrico Euripideo Cyclope inscripto apparet. Maxime notus erat Polyphemus, Posidonis filius, quem Ulixes excaecavit postquam plures comites in antro clausos voravit.

 De origine 
In theogonia Graeca inter primos filios Gaeae et Urani statim post centimanos nominantur cyclopes Steropes,  Arges, BrontesApollodori bibliotheca I.1.2. Hesiodus, Theogonia 140. (hoc est quasi Fulmen, Lucidus, Tonitrus). Uranus vero eos vinxit et in Tartarum deiecit unde Iuppiter eos postea  liberavit. Cui Cyclopes fulmen fabricasse dicuntur quo deorum rex Titanes vicit et regnum suum stabilivitApollodori bibliotheca I.2.1.

 Notae 

 Plura legere si cupis 
 Roger Dion, Les Anthropophages de l'Odyssée. Cyclopes et Lestrygons. Vrin, 1969 Recensio critica Altera recensio critica
Paul Faure, "Le mythe des Cyclopes dans la Grèce contemporaine", Bulletin de l'Association Guillaume Budé, 1967ː 384-407

 Polyphemus

 Nexus externus 

!
Categoria:Animalia fabulosa Graeca
Categoria:Mythologia Graeca